भाजपा प्रदेश अध्यक्ष नित्यानंद राय ने बताया कि शाह 12 जुलाई को सुबह 10 बजे पटना एयरपोर्ट पहुचेंगे। बिहार बीजेपी के नेता उनकी अगवानी करेंगे। इसके बाद शाह एयरपोर्ट से सीधे गेस्टहाउस जायेंगे। जहां मुख्यमंत्री नीतीश कुमार और वरिष्ठ नेताओं के साथ सुबह का नाश्ता करेंगे। नाश्ते के बाद शाह का अगला कार्यक्रम बापू सभागार में होगा। यहां पर वे पार्टी की सोशल मीडिया इकाई को सम्बोधित करेंगे। इसके बाद दोपहर 12.45 बजे से एक घंटे का कार्यक्रम विज्ञान भवन में होगा। यहीं पर शाह बैठक के बाद भोजन करेंगे। अंत में शाह शाम चार बजे से सात बजे तक राजकीय अतिथिशाला में आम चुनाव तैयारी समिति के साथ बैठक करेंगे। 13 जुलाई की सुबह अमित शाह दिल्ली के लिए रवाना हो जाएंगे।